Ynys Wrangel

Ynys yn perthyn i Rwsia ger arfordir gogleddol Siberia yw Ynys Wrangel (Rwseg: Остров Врангеля; Ostrov Vrangelya). Mae'r ynys yn 150 km o hyd a 125 km o led, gydag arwynebedd o 7,608 km². Enwyd yr ynys ar ôl y Barwn Ferdinand von Wrangel (1797-1870). Cyhoeddwyd hi yn Safle Treftadaeth y Byd gan UNESCO yn 2004; ystyrir fod Gwarchodfa Ynys Wrangel yn cynnwys y lefel uchaf o fioamrywiaeth yn yr Arctig, yn enwedig adar.